משולם דוד הלוי סולובייצ'יק

הרב משולם דוד סולובייצ'יק (י"ט בתשרי ה'תרפ"ב, 21 באוקטובר 1921 – י"ח בשבט ה'תשפ"א, 31 בינואר 2021) היה ראש אחת מישיבות בריסק בירושלים. נולד לרב יצחק זאב הלוי סולובייצ'יק, רב העיר בריסק, ולאלטע הענדיל לבית אויערבאך. בקיץ ת"ש (1940), נדד לווילנה עם כמה מאחיו ואחיותיו, לאביו ששהה מחוץ לבריסק בפרוץ מלחמת העולם השנייה, והתאחד עמם בווילנה. בשנת תש"א עלה לארץ ישראל בתקופת מלחמת העולם השנייה והתגורר עם אביו בירושלים. בי"ח בסיוון תשט"ו נישא ליהודית בת הרב אשר שטרנבוך מלונדון ונכדת הרב שלמה זלמן פינס מציריך שהיה דור שישי לגאון מווילנא (אחותו של הרב משה שטרנבוך). עוד בחיי אביו מסר שיעור לתלמידיו. בין משתתפי השיעור היו הרב ברוך מרדכי אזרחי, הרב משה שפירא והרב שמעון משה דיסקין. בתשכ"א פתח את ישיבתו, בתחילה השיעורים נמסרו בביתו והתלמידים למדו בבתי כנסת באזור, בהמשך עבר השיעור לדירה ברחוב צפניה, בשנת התשנ"ז עברה הישיבה לבנין קבע בשכונת גבעת משה בירושלים. כבני בית בריסק, נודע בדקדוקיו בהלכה. היה קרוב בעמדותיו לאנשי העדה החרדית. בשנותיו האחרונות עמד בקשר עם אנשי הפלג הירושלמי. בשנת 1955 מונה כחבר ועד בבית היתומות בית לפליטות בירושלים. בשנתו האחרונה עבר מביתו ברחוב עמוס לשכונת גבעת משה ליד הישיבה. שלא כאביו ואחיו (שנהגו שלא להפיץ את שיעוריהם מחוץ לישיבה) נדפסו בחייו בהסכמתו שיעורי רבנו משולם דוד על התורה ועל מסכתות מסדר קודשים. העניק הסכמות לספרים חדשים רק לעיתים נדירות. בנו הבכור, הרב יצחק זאב, מונה בלווית אביו למלא את מקומו כראש הישיבה. הוא נשוי לחוה, בת הרב ברוך דב פוברסקי. בתו הנדל נשואה לרב נחמיה קפלן, ראש ישיבת שער התלמוד. בנו, הרב אשר שלמה זלמן, אשר היה אחראי על הכשרות בביתו, נפטר בגיל 54 בכ"ב בניסן ה'תשפ"ד. נפטר בביתו בי"ח בשבט ה'תשפ"א בגיל 99. לווייתו נערכה בהשתתפות כעשרת אלפים אנשים. נטמן בהר המנוחות בירושלים, צמוד לקבר אביו. הרב עזרא בנימין שוחט ראש ישיבת אור אלחנן חב״ד לאס אנז׳אלעס קליפורניא -מחשובי חסידי חב״ד) הרב שריאל רוזנברג - ראש בית דין צדק בני ברק ורב שכונת "רמת דוד" בבני ברק הרב משה מרדכי הלוי שולזינגר - רב בית המדרש "ירחי כלה" בבני ברק הרב שלום בער סורוצקין - ראש ישיבת עטרת שלמה הרב זאב ברלין, ראש ישיבת גאון יעקב הרב יצחק ליכטנשטיין ראש ישיבת תורה ודעת בניו יורק בנו הרב יצחק זאב סולובייצ'יק ראש ישיבת בריסק הרב שלמה יהודה פלצינסקי ראש ישיבת בית אריה הרב אליהו חיים סוורדלוף ראש ישיבת פטרסון ניו ג'רזי הרב יהודה ליב פישר ר"מ ישיבת תלמידי טעלז ריוורדייל הרב זאב שפירא מראשי ישיבת בית מאיר בבני ברק בחייו נדפסו בידי תלמידיו סיכומים משיעוריו: שיעורי רבנו משולם דוד הלוי, על מסכתות זבחים, מנחות, בכורות, ערכין, תמורה, מעילה, נזיר וסוטה (16 כרכים), ירושלים ה'תשנ"ט–ה'תשע"ח שיעורי רבנו משולם דוד הלוי, על התורה (2 כרכים), ירושלים ה'תשע"ד שיעורי רבנו משולם דוד הלוי: ענייני דרוש ואגדה, ביאורי תפילה, עובדות וענייני השעה, ירושלים ה'תשע"ד לאחר פטירתו, החלו להדפיס חידושים וכתבים שהשאיר: חידושי רבנו משולם דוד הלוי, על משנה תורה לרמב"ם, ספרי עבודה וקרבנות, בצירוף מכתבים, ירושלים ה'תשפ"ב מוסף שבת קודש, כ"ג שבט ה'תשפ"א, יתד נאמן שמעון יוסף מלר, אחרון לדור דעה, ירושלים תשפ"ב. מדיה וקבצים בנושא משולם דוד הלוי סולובייצ'יק בוויקישיתוף הערך "רבי משולם דוד הלוי סולובייצ'יק", באתר המכלול משה ויסברג • צילום: שוקי לרר, הדלקה נוסח בריסק: צפו ברבי משולם דוד מדליק את החנוכיה, באתר בחדרי חרדים, 27 בדצמבר 2016 ישראל כהן, ‏הגרמ"ד סולובייצ'יק על "גזירת" הגיוס: "מפיצים שקרים", באתר כיכר השבת, 7 ביוני 2017 ישראל כהן, ‏לח"כים החרדים "אין יראת שמים; הכל רקוב", באתר כיכר השבת, 22 בינואר 2018 חיים רייך, ממשיך השושלת הגרמ"ד סולבייציק זצ"ל, באתר כל הזמן, 3 בפברואר 2021 משולם דוד בן יצחק זאב סאלאווייציק (1921-2021), דף שער בספרייה הלאומית ראו עוד: וידאו ראש ישיבת בריסק מספר איך הקים את ישיבת בריסק, באתר youtube ישראל כהן, האברך הופתע: הגרמ"ד סולובייציק הביא לו 20 אגורות, באתר כיכר השבת ישי כהן, ראש ישיבת בריסק לח"כים החרדים: "להתנגד לפשרה בסוגיית גיוס חרדים", כיכר השבת אברמי פרלשטיין, הגיוס: דיון פומבי בין האדמו"ר לגרמ"ד, כל הזמן ישראל כהן, מחאת 'הפלג' ו'העדה': תהלוכות, נאומים והערצת עריקים, כיכר השבת ישראל בר, עצרת ענק של 'הפלג' מחר בירושלים, כל הזמן אנשים ישראל, המדריך לחברה הישראלית. חנני ברייטקופף, ‏בנו הצעיר של הגרמ"ד: הגאון רבי אשר הלוי סולובייצ'יק זצ"ל, באתר כיכר השבת, 30 באפריל 2024 ערוץ 7, "זקן ראשי הישיבות", הרב משולם דוד סולובייצ'יק, הלך לעולמו, באתר ערוץ 7, 31 בינואר 2021